text: Første august-storm nogensinde
  24 august 2010 kl. 08.47
  Det blæser i december. Det blæser i januar, men aldrig har det blæst så kraftigt i august måned, som det gjorde i går.
  Den storm, som specielt sønder- og vestjyderne kunne mærke i går og i nat, er helt særlig for årstiden. 
  Ved Blåvand målte man vindstyrken til 25 m/sek. Det er netop grænsen for at kunne kategorisere kraftig vind som en storm
  Storme i sommermånederne hører ellers sjældenhederne til 
  Indtil i går har man kun oplevet det tre gange tidligere, men aldrig i august måned. Den sidste sommerstorm var i juni 2007.
  